Ә сез җыйган акчагызны нишләтәсез? (Сораштыру)

	Соңгы арада валюта курсы гомердә күзәтелмәгән рекордлар куеп аптырашта калдыруын дәвам итә. Чәршәмбе көнне доллар – 72 сумнан, евро исә 88 сумнан артып китте. Сишәмбе көнне исә вәзгыять тагын да аянычрак иде. Ник дигәндә, евро бу көнне – 100 сум, доллар исә 80 сум тирәсендә тибрәлде. Бу көннәрдә Казанның күп кенә банклары валюта алмаштырмый башлаган, автосалоннар машина сатуны вакытлыча туктатып торган дигән хәбәрләр дә бар. 	 Халык та аптырашта: булган акчасын нишләтергә, ничек бәясен югалтмаска? Күптән түгел “Иҗтимагый фикер” фонды тарафыннан уздырылган сораштыру барышында да респондентларның яртысы диярлек (45 проценты) бүгенге вәзгыятькә борчылуын, булган акчасын кая куярга белми баш ватуын белдергән. Ә сез җыйган акчагызны нишләтәсез? 

Ватаным Татарстан

	№ 195 | 19.12.2014	


